भक्तों के प्रति प्रेम दर्शाती है प्रभु की लीला
भक्तोंके प्रति भगवान कृष्ण की रासलीला असीम प्रेम को दर्शाती है। भगवान भी भक्तों के वशीभूत होकर उनके साथ नाचते और गाते हैं। जिस परमपिता परमेश्वर के इशारे पर ब्रह्मा, रूद्र, गणेश, सूर्य, चंद्रमा नाचते हैं आज वही गोपियों के संग रासलीला रचकर उनके इशारे पर नाच रहे हैं। यह श्रीकृष्ण की लीला है। श्रीकृष्ण की रासलील के मोह से भगवान शिव भी नहीं बच पाते हैं। यह बातें श्री वल्लभाचार्य पूज्य पाद गोस्वामी 108 श्रीव्रजराज कुमार ने कहीं। वे गुजराती सनातन समाज में आयोजित श्रीनाथ कथा में गुरुवार को भक्तों को दिव्य रासलीला प्रसंग सुना रहे थे। उन्होंंने कहा कि भगवान कृष्ण की महिमा अपरंपार है। भगवान जब बांसुरी बजाने लगते थे तो जड़ भी चेतन हो जाता था। गोपियां जब खाना बनाती थीं तो लकड़ी रूपी जड़ में चेतना आती थी, जिससे उसमें आंसू बहने लगता था। गोपियां खाना बनाते समय भगवान से बांसुरी नहीं बजाने की प्रार्थना करती थीं। तब श्रीकृष्ण कहते थे कि मेरी बांसुरी की धुन से तो तेरी रोटियां मीठी बनती हैं तब तू क्यों रोकती है। गोपियों ने जब इस प्रसंग की चर्चा की तो भगवान सताने के लिए कभी-कभी खाना बनाते समय बांसुरी बजाते थे।
कथा के दौरान उपस्थित महिलाओं ने जमकर गरबा किया। श्रीनाथजी की भक्ति में क्या पुरुष, क्या महिलाएं सभी भक्ति धुनों में नृत्य करते नजर आए। इस दौरान रासलीला की झांकी ने मन मोह लिया। इसके साथ श्री वल्लभाचार्य पूज्य पाद गोस्वामी 108 श्रीव्रजराज कुमार के मधुर भक्ति भजनों ने माहौल में रस घोल दिया। इससे पूर्व श्रीनाथजी का दर्शन कर भक्तों में उनसे आशीर्वाद लिया।
जमशेदपुर| दानका पुण्य मनुष्य को जीवन के साथ-साथ मृत्यु के बाद भी मिलता है। इसलिए अधिक से अधिक दान करना चाहिए। दान का मतलब यह नहीं कि सिर्फ ब्राह्मणों को ही दान किया जाए। गरीब असहाय लोगों की मदद भी दान में ही गिनी जाती है। गरीबों असहायों की मदद करने वाले लोग हमेशा भगवान के प्रिय होते हैं। दान से मृत्यु के देव यम भी प्रसन्न होते हैं। यह बातें आचार्य प्रसन्न कुमार शास्त्री ने कहीं। वे साकची मनोकामना मंदिर में आयोजित श्रीमदभगवत कथा में भक्तों को दान का महत्व बता रहे थे।
जमशेदपुर| दूल्हाबने हैं श्रीराम, दुल्हन जनक किशोरी, सिया सजना को देख भुलाय गई रे.., आदि विवाह गीतों से बिष्टुपुर स्थित श्री हनुमान मंदिर गूंजता रहा। इस दौरान महिलाओं द्वारा एक बढ़कर एक विवाह गीत गाए गए। मौका था मंदिर परिसर में आयोजित रामकथा में भगवान के विवाह का। कथावाचक पंडित विनय मिश्रा ने बताया कि भगवान राम का जन्म ही पापियों के नाश के लिए हुआ। बचपन से ही उन्होंने कई राक्षसों का संहार किया। बुराइयों पर विजय प्राप्त करते हुए आगे बढ़ते रहे। राम की तरह आदर्श जीवन जीते हुए बुराइयों का अंत करना होगा।
जमशेदपुर| श्रीसत्यनारायण मारवाड़ी मंदिर कमेटी बिष्टुपुर की बैठक मंदिर परिसर में हुई। अध्यक्ष सुभाष मूनका ने कहा कि 12 मार्च को रात्रि 8.30 बजे होलिका दहन किया जाएगा। वहीं, 13 मार्च को मंदिर परिसर में होली खेली जाएगी। सांस्कृतिक कार्यक्रम भी होगा।
hin_Deva hin_Deva hin_Deva hin_Deva hin_Deva awa_Deva